recursal/SuperWikiNEXT-32B huggingface dataset:
Συντεταγμένες: 31°24′N 30°25′E﻿ / ﻿31.400°N 30.417°E﻿ / 31.400; 30.417

Η Ροζέτα
Η Στήλη της Ροζέτας
Η **Ροζέτα** *μτφ : μικρό τριαντάφυλλο* (*αραβικά : رشيد, Ρασίντ, μτφ : οδηγός*) είναι πόλη και λιμένας της Αιγύπτου στο Δέλτα του Νείλου. Απέχει 65 χλμ από την Αλεξάνδρεια. Διοικητικά ανήκει στο Κυβερνείο Μπεχέιρα κι έχει περίπου 60,000 κατοίκους.

Ιστορία
-------

Κατά τη διάρκεια του Μέσου Βασιλείου υπήρχε στην πόλη ναός του Άμμωνα. Την εποχή των Πτολεμαίων ονομαζόταν **Βολβιτίνη** που κατά τον Ηρόδοτο ήταν το όνομα μιας από τα επτά εκβολές του Νείλου. Από αυτή την εποχή προέρχεται η Στήλη της Ροζέτας ένας γρανίτης με σκαλισμένο επάνω του κείμενο σε ιερογλυφικά και αρχαία ελληνικά που χρονολογείται από το 196 π.Χ, το γεγονός της διπλής γραφής βοήθησε μετέπειτα στην αποκρυπτογράφηση των ιερογλυφικών. Επανιδρύθηκε πάνω στα ερείπια της Βολβιτίνης τον 9ο αιώνα κι είχε ανάπτυξη μετά την παρακμή της Αλεξάνδρειας, κατά τη Οθωμανική κατάκτηση το 1517. Το 850 οι Αβασσίδες κατασκεύασαν ένα φρούριο όπου γύρω από αυτό αναπτύχθηκε η μεσαιωνική πόλη. Οι Μαμελούκοι το 1479 κατασκεύαζαν ένα κάστρο γνωστό σήμερα ως Φορτ Τζουλιέν. Κατά τη διάρκεια της Ζ΄ Σταυροφορίας οι Γάλλοι σταυροφόροι κατέλαβαν για λίγο την πόλη το 1249.

Παραπομπές
----------

1. ↑  (Αγγλικά) *GeoNames*. 2005. 350203.
2. ↑  www.citypopulation.de/en/egypt/cities/.
3. ↑  City of Rosetta - Egypt tours
4. ↑  James Talboys Wheeler, *The geography of Herodotus*, 1854, p. 363
5. ↑  [ The Rosetta Stone
6. ↑  Le Guide Napoléon: 4 000 lieux de mémoire pour revivre l'épopée, Editions Tallandier, 2005 (ISBN 284734246X)
7. ↑  Peter Jackson, *The Seventh Crusade, 1244-1254: Sources and Documents*, Volume 16 of Crusade Texts in Translation, Ashgate Publishing, Ltd. 2009, p. 72

Εξωτερικοί σύνδεσμοι
--------------------

* Πολυμέσα σχετικά με το θέμα  Rosetta (city) στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 152641991
* LCCN: n2003031640
* GND: 4117095-7

 |

 |
Η **Σέλομπ** είναι ένα φανταστικό τέρας, ένας απο τους κακούς του μυθιστορήματος του Τζ. Ρ. Ρ. Τόλκιν "Ο Άρχοντας των Δαχτυλιδιών ".

Περιγραφή
---------

Η Σέλομπ είναι γιγαντιαίο πλάσμα που μοιάζει με αράχνη, ένας απόγονος του Ουνγκόλιαντ και ζει στα βουνά στα δυτικά σύνορα του Μόρντορ. Ο Σάουρον την χρησιμοποιούσε ως φύλακα στο πέρασμα του Κίριθ Ούνγκουλ.

Στους "Δύο Πύργους", το 2ο μέρος του μυθιστορήματος Άρχοντα των Δαχτυλιδιών, η Σέλομπ προσπαθεί να συλλάβει τον Φρόντο Μπάγκινς, αναζητώντας έναν δρόμο για το Μόρντορ μέσα από τις σήραγγες του πύργου του Κίριθ Ούνγκολ. Καταφέρνει να τον βάλει και το κόκορα στο δίχτυ της.Ο Φρόντο Μπάγκινς διασώζεται από τον Σάμγουαιζ Γκάμτζι, ο οποίος μπαίνει σε μια πάλη με την Σέλομπ και καταφέρνει να την χτυπήσει βαριά.

Δείτε επίσης
------------

* Ουνγκόλιαντ
Τα **πλέι-οφ** (γνωστά και ως **play-offs**), είναι αγώνες που διεξάγονται μετά την κανονική σεζόν για να καθορίσουν τον πρωταθλητή μιας διοργάνωσης. Ανάλογα με το πρωτάθλημα, τα πλέι-οφ μπορούν να είναι είτε ένα παιχνίδι, μια σειρά παιχνιδιών, είτε τουρνουά ή σύστημα αποκλεισμόού.

Τη σεζόν 2007-08, η Superleague δημιούργησε ένα σύστημα playoff για για την πρόκριση των ομάδων στο Europaleague, εκτός από εκείνες του πρωταθλητή και του κυπελλούχου. Επί του παρόντος δεν υπάρχει αυτό το σύστημα. Στην τελευταία τους μορφή, οι ομάδες δικαιούνταν δύο θέσεις στο Champions League και τρεις στο Europa League, με μία από το Europa League να προορίζεται για τον νικητή του κυπέλλου. 
Το σύστημα αναλυτικά:

* Η πέμπτη ομάδα ξεκινά τα πλέι-οφ με 0 πόντους.

Οι υπόλοιπες ομάδες αρχίζουν με έναν αριθμό "μπόνους" που καθορίζονται ως εξής:

* Ο αριθμός των πόντων που κερδίζει η πέμπτη ομάδα κατά τη διάρκεια της κύριας περιόδου του πρωταθλήματος αφαιρείται από τα σύνολα κάθε άλλου συλλόγου που συμμετέχει στις πλέι-οφ. Ο αριθμός που προκύπτει στη συνέχεια διαιρείται με 5 και στρογγυλοποιείται στον πλησιέστερο ακέραιο αριθμό.

Στο τέλος των πλέι-οφ, ο νικητής λαμβάνει τη δεύτερη θέση στο Champions League, των ομάδων που συμμετείχαν. Οι επόμενες δύο ομάδες εισέρχονται στο Europa League σε διαφορετικές θέσεις, ανάλογα με το θέση που ανήλθαν. Η τελευταία ομάδα βρίσκεται εκτός διοργανώσεων. Ωστόσο, εάν ο κυπελλούχος κέρδισε στα playoffs (όπως συνέβη το 2010-11), ή ο πρωταθλητής κέρδισε επίσης το κύπελλο (double) και ο φιναλίστ που έχασε, κέρδισε στα playoffs (όπως συνέβη το 2012-13) τρεις ομάδες στα playoffs λαμβάνουν όλες τις θέσεις του Europa League.
Ο **Σάββας Βογιατζής** ήταν Έλληνας ποδοσφαιριστής, ο οποίος αγωνιζόταν ως επιθετικός και έγινε γνωστός με την ομάδα του Άρη Θεσσαλονίκης, κατακτώντας το πρώτο πανελλήνιο πρωτάθλημα το 1928.

Καριέρα
-------

Ο Βογιατζής έγινε παίκτης του Άρη το 1925 και συμμετείχε για πρώτη φορά στην πρώτη ομάδα κατά την σεζόν 1925-26, πετυχαίνοντας ένα τέρμα και αποτελώντας μέλος της ενδεκάδας που κατέκτησε τον τίτλο σε αγώνα μπαράζ με τον Ηρακλή, νικώντας με 4-1 στις 27 Ιουνίου 1926.

Για το πρωτάθλημα Θεσσαλονίκης του 1927, οι "κίτρινοι" ηττήθηκαν από τον Ηρακλή χάνοντας τον τίτλο για πρώτη φορά μετά το 1923, με τον Βογιατζή να είναι ένας από τους καλύτερους σκόρερ της ομάδας, πετυχαίνοντας τέσσερα τέρματα.

Την επόμενη χρονιά, σκόραρε έξι γκολ για το τοπικό πρωτάθλημα, συμβάλλοντας σημαντικά στην κατάκτηση του πρωταθλήματος Θεσσαλονίκης. Ακολούθησε η τελική φάση του πρώτου πανελλήνιου πρωταθλήματος, όπου ο επιθετικός έπαιξε στους δύο εκτός έδρας αγώνες του Άρη, ο οποίος νίκησε με 1-3 τον Ατρόμητο και ηττήθηκε με 3-2 από τον Εθνικό. Ο Βογιατζής σκόραρε το ένα από τα δύο τέρματα της ομάδας του στο δεύτερο ματς. Τελικά, οι "κίτρινοι" πανηγύρισαν τον τίτλο του πρώτου πρωταθλητή Ελλάδος, με τρεις νίκες και μία ήττα στην τελική φάση του πρωταθλήματος.

Για το πρωτάθλημα Θεσσαλονίκης του 1929, ο Άρης ισοβάθμησε στην πρώτη θέση με τον ΠΑΟΚ, τον οποίο κέρδισε σε αγώνα μπαράζ με 4-3, κατακτώντας άλλο ένα τοπικό πρωτάθλημα. Ο Βογιατζής έπαιξε σε τέσσερα από τα ματς της κανονικής διάρκειας του πρωταθλήματος, χωρίς να συμμετάσχει στους αγώνες μπαράζ. Αυτή ήταν και η τελευταία χρονιά του ποδοσφαιριστή με τους "κίτρινους".

Παραπομπές
----------

1. ↑  Εφημερίδα Μακεδονία, 28/6/1926, σελίδα 1, efimeris.nlg.gr
2. ↑  Εφημερίδα Μακεδονία, 23/4/1928, σελίδα 5, efimeris.nlg.gr
3. ↑  Ε Εφημερίδα Μακεδονία, 28/5/1928, σελίδα 3, efimeris.nlg.gr
4. ↑  17 Ιουνίου 1928: Η μέρα που ο Άρης γίνεται ο πρώτος πρωταθλητής Ελλάδας!
5. ↑  Εφημερίδα Μακεδονία, 3/6/1929, σελίδα 3, efimeris.nlg.gr

Πηγές
-----

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Βασίλης [άγνωστο επίθετο], *Την καρδιά αν ρωτήσεις ποτέ...Αυτοί που μας έφτασαν ως τα εκατό*, αυτοέκδοση, 2014. ISBN 978-960-93-5927-6
* Βογιατζής Σάββας | aris.re
Ο **Σάββας Παπαπολίτης** (1911 - 7 Οκτωβρίου 1973) ήταν Έλληνας δικηγόρος και πολιτικός.

Βιογραφία
---------

Γεννήθηκε στη Μάκρη της Μικράς Ασίας. Καταγόταν από την ιστορική οικογένεια Παπαπολίτη της Ρούμελης που είχε δράσει στην Ελληνική Επανάσταση του 1821.  
 
Σπούδασε στο Πανεπιστήμιο Αθηνών λαμβάνοντας πτυχίο νομικών οικονομικών και πολιτικών επιστημών. Στη συνέχεια εγκαταστάθηκε στον Πειραιά ως δικηγόρος κι από το 1935 άρχισε να πολιτεύεται. Στη περίοδο της κατοχής έλαβε μέρος στον αγώνα αντίστασης ως μέλος της κεντρικής επιτροπής και του πολιτικού γραφείου της Ε.Λ.Δ. του Ηλία Τσιριμώκου. Κατά τα Δεκεμβριανά διαφώνησε με την ακολουθούμενη τακτική του ΕΑΜ και προέβη σε δημόσια αποδοκιμασία αυτού με προκήρυξή του.

Μετά τη συμφωνία της Βάρκιζας εγκατέλειψε τη ΕΛΔ και συνεργαζόμενος με το κόμμα ΕΠΕΚ του Ν. Πλαστήρα εξελέγη το 1951 βουλευτής του Πειραιά και Νήσων. Ανέλαβε υπουργός Εμπορίου (1951-1952). Στις εκλογές του 1952 επανεξελέγη και διορίστηκε κοινοβουλευτικός εκπρόσωπος της ΕΠΕΚ όπως και γενικός γραμματέας του Κόμματος. Μετά το θάνατο του Πλαστήρα ο Σάββας Παπαπολίτης εξελέγη πρώτα μέλος της διοικούσας τριμελούς επιτροπής της ΕΠΕΚ (1953-1956) και κατόπιν πρόεδρος της το 1956. Ανασυντάσσοντας το κόμμα συμμετέχει στις εκλογές υπό τον συνασπισμό της Δημοκρατικής Ένωσης κερδίζοντας 16 έδρες στη Βουλή. Στις εκλογές του 1958 το κόμμα του συμμετέχει στο συνασπισμό Προοδευτική Αγροτική Δημοκρατική Ένωσις και καταλαμβάνει μόνο μία έδρα.  

Το 1961 συμμετείχε στο συνασπισμό της Ένωσης Κέντρου, στην οποία και τελικά απορροφήθηκε η ΕΠΕΚ. Στις κυβερνήσεις που σχημάτισε ο Γ. Παπανδρέου ανέλαβε ξανά υπουργός Εμπορίου (1963) και (1964-1965).

Ο Σάββας Παπαπολίτης πέθανε τον Οκτώβριο του 1973 στο "Αρεταίειο" στην Αθήνα όπου νοσηλευόταν σε κωματώδη κατάσταση από το Φεβρουάριο του ίδιου έτους, έχοντας υποστεί εγκεφαλικό επεισόδιο. Αδελφός του Σάββα ήταν ο Νικόλαος Παπαπολίτης, Καθηγητής Πανεπιστημίου Θεσσαλονίκης και βουλευτής (1915-1993). Γιος του Σάββα Παπαπολίτη ήταν ο βουλευτής Σωτήρης Παπαπολίτης (1941-2020).

Πηγές
-----

* "Μεγάλη Ελληνική Εγκυκλοπαίδεια", τομ.Δ΄ (συμπλήρωμα) σελ.110.
* "Νεώτερον Εγκυκλοπαιδικόν Λεξικόν Ηλίου", τομ.15ος, σελ.459
* "Εγκυκλοπαίδεια Πάπυρος Λαρούς Μπριτάννικα" τομ.48ος, σελ.118

Παραπομπές
----------

1. 1 2  εφ. Μακεδονία, "Ο Σάββας Παπαπολίτης κηδεύεται σήμερον", 9/10/1973, σελ. 1.
Η αποστολή **Rosetta** της ESA έχει σκοπό τη μελέτη του κομήτη 67P/Τσουριούμοφ-Γκερασιμένκο. Αποτελείται από δύο στοιχεία, τη ρομποτική διαστημοσυσκευή *Ροζέττα* και τη συσκευή προσεδάφισης *Φίλαι*.

Η *Ροζέττα* αποτελεί το πρώτο σκάφος που τέθηκε σε τροχιά γύρω από κομήτη. Θα τον ακολουθήσει στην πορεία του γύρω από τον Ήλιο και θα πραγματοποιήσει τη λεπτομερέστερη μελέτη κομήτη που έχει γίνει μέχρι σήμερα από το διάστημα. Η αποστολή ενδέχεται να αποφέρει σημαντικά δεδομένα για την προέλευση και την ιστορία του ηλιακού μας συστήματος, ενώ για να υλοποιηθεί συνεργάστηκαν όλες οι χώρες-μέλη της Ε.Ε. καθώς και τρίτες χώρες. Η αρχική ιδέα για την αποστολή γεννήθηκε τη δεκαετία του 1980 και το χρονικό πλαίσιο της μελέτης, κατασκευής και εκτέλεσης της αποστολής καλύπτει σχεδόν τρεις δεκαετίες.

Η *Ροζέττα* εκτοξεύτηκε στις 2 Μαρτίου 2004 από τη διαστημική βάση της ESA στη Γαλλική Γουιάνα. Η αποστολή πέρασε επιτυχημένα κοντά από δύο αστεροειδείς, τον 2867 Στέινς τον Σεπτέμβριο του 2008 και τον 21 Λουτησία τον Ιούλιο του 2010. Στις 6 Αυγούστου 2014, η *Ροζέττα* έφτασε στον κομήτη Τσουριούμοφ-Γκερασιμένκο και τέθηκε σε τροχιά γύρω από αυτόν.

Στις 12 Νοεμβρίου, η αποστολή πέτυχε την πρώτη επιτυχημένη προσεδάφιση πάνω σε κομήτη, όταν το *Φίλαι*, μετά από κάθοδο περίπου επτά ωρών, επικάθισε ομαλά πάνω στην επιφάνεια του 67Ρ.

Παραπομπές
----------

1. ↑  Amos, Jonathan (2010-10-04). «Asteroid Lutetia has thick blanket of debris». *BBC News*.. Ανακτήθηκε στις 2014-01-21.
2. ↑  «Rosetta arrives at comet destination». European Space Agency. 6 Αυγούστου 2014. Ανακτήθηκε στις 6 Αυγούστου 2014.
3. ↑  Chang, Kenneth (12 Νοεμβρίου 2014). «European Space Agency’s Spacecraft Lands on Comet’s Surface». *New York Times*.. Ανακτήθηκε στις 12 Νοεμβρίου 2014.
4. ↑  «Rosetta: Comet Probe Beams Back Pictures». *Rosetta: Comet Probe Beams Back Pictures*. 12 Νοεμβρίου 2014. Ανακτήθηκε στις 12 Νοεμβρίου 2014.

Εξωτερικοί σύνδεσμοι
--------------------

* Επίσημη ιστοσελίδα

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* GND: 4706601-5

 |

 |

|  |  |
| --- | --- |
| 

|  |
| --- |
| * Πύλη:Διάστημα
 |

 |
Στα δίκτυα υπολογιστών, ένα **πλαίσιο δεδομένων** (**data frame**) είναι μια ψηφιακή μονάδα μετάδοσης δεδομένων δηλαδή μια ακολουθία των bits που καθιστούν δυνατή για τον δέκτη να βρει την αρχή και το τέλος της ροή των συμβόλων ή bits. Εάν ένας δέκτης είναι συνδεδεμένος με το σύστημα μετάδοσης κατά την διάρκεια της μεταφοράς ενός πλαισίου, αγνοεί τα δεδομένα μέχρι να εντοπίσει ένα νέο πλαίσιο.

Σε δίκτυα υπολογιστών, ένα πλαίσιο παράγεται στο επίπεδο δικτύου του μοντέλου OSI. [1] Το πλαίσιο είναι "η μονάδα της μετάδοσης προς το επιπέδου γραμμής , και αποτελείται από μια επικεφαλίδα-header που ακολουθείται από ένα πακέτο." [2] Παραδείγματα είναι τα πλαίσια του Ethernet (το πολύ 1500 byte), του PPP και του V.42 (modem).

Στον τομέα των τηλεπικοινωνιών, με την τεχνική της πολυπλεξίας (TDM) και την τεχνική των χρονοθυρίδων πολλαπλής πρόσβασης (TDMA), ένα πλαίσιο που είναι μια κυκλικά επαναλαμβανόμενο μπλοκ δεδομένων αποστέλλεται κατά την διάρκεια ενός διαθέσιμου χρόνου, προς κάθε λογικό κανάλι TDM ή TDMA πομπού. Σε αυτό συνίσταται, ένα πλαίσιο που είναι συνήθως μία οντότητα στο φυσικό επίπεδο. Παραδείγματα TDM εφαρμογής είναι SONET / SDH και της μεταγωγής κυκλώματος ISDN B-channel. TDMA παραδείγματα είναι το 2G και 3G κυκλωματικού κυψελοειδούς υπηρεσίες φωνής. Το πλαίσιο είναι επίσης μια οντότητα για τον χρόνο-αμφίδρομη διαίρεση, όπου το κινητό τερματικό μπορεί να διαβιβάζει κατά τη διάρκεια ορισμένων timeslots και να λαμβάνουν κατά τη διάρκεια άλλων.
Η **Ραντνίτσκι** (σερβικά: БКК Раднички) είναι επαγγελματική ομάδα καλαθοσφαίρισης με έδρα το Βελιγράδι, η οποία αγωνίζεται στο πρωτάθλημα Σερβίας.

Ιστορία
-------

Ο σύλλογος ιδρύθηκε το 1945 και ανέβηκε στην πρώτη κατηγορία του πρωταθλήματος Γιουγκοσλαβίας εννέα χρόνια αργότερα. Τερματίζοντας στην τελευταία θέση, υποβιβάστηκε, κάτι που επαναλήφθηκε το 1956 και το 1958, για να ανέβει τελικά το 1960, παραμένοντας ως μόνιμη δύναμη του γιουγκοσλαβικού μπάσκετ από εκεί και έπειτα.

Μεγαλύτερες επιτυχίες της ομάδας υπήρξαν η κατάκτηση του πρωταθλήματος την σεζόν 1972-73 και του κυπέλλου το 1975-76, ενώ έφθασε στον τελικό του κυπέλλου δύο χρόνια αργότερα, όπου ηττήθηκε από την Μπόσνα Σαράγεβο.

Στις ευρωπαϊκές της πορείες, έφθασε ως την ημιτελική φάση του κυπέλλου πρωταθλητριών του 1973-74, όπου αποκλείστηκε από την Ίνις Βαρέζε. Τρεις σεζόν αργότερα, ηττήθηκε από την Φορστ Καντού με 87-86 στον τελικό του κυπέλλου κυπελλούχων.

Το 1982-83, η Ραντνίτσκι υποβιβάστηκε μετά από 24 σεζόν στην πρώτη κατηγορία, για να επιστρέψει το 1984-85, υποβιβαζόμενη και πάλι. Μετά την πτώση του κομμουνισμού, αγωνίστηκε στο πρωτάθλημα της Ομοσπονδιακής Δημοκρατίας της Γιουσκοσλαβίας μέχρι το 2002. Κατά την δεκαετία του '90, επανήλθε στις ευρωπαϊκές διοργανώσεις, παίζοντας στο κύπελλο Σαπόρτα και το κύπελλο Κόρατς.

Παρέμεινε στις χαμηλότερες κατηγορίες για εννέα σεζόν, πριν επιστρέψει στο ανώτερο επίπεδο το 2011-12, κατακτώντας την δεύτερη θέση του πρωταθλήματος. Από το 2014, αγωνίζεται στην πρώτη κατηγορία του περιφερειακού πρωταθλήματος, λόγω οικονομικών προβλημάτων.

Τίτλοι και διακρίσεις
---------------------

### Πρώην Εγχώριοι

* **Πρωτάθλημα Γιουγκοσλαβίας (1)**:

1972-73

* **Κύπελλο Γιουγκοσλαβίας (1)**:

1975-76

* *Φιναλίστ κυπέλλου Γιουγκοσλαβίας (1)*:

1977-78

### Διεθνείς

* *Φιναλίστ Κυπέλλου Κυπελλούχων (1)*:

1976-77

Παραπομπές
----------

1. ↑  Istorijat Kupova
2. ↑  Champions Cup 1973-74 - Linguasport
3. ↑  Saporta Cup (C2) - Linguasport
4. ↑  RADNICKI JUGOPETROL BEOGRAD | Korac Cup (1999) | FIBA Europe

Πηγές
-----

* BKK Radnicki Beograd basketball, News, Roster - Eurobasket
* BKK Radnički in European and worldwide competitions - WikiVisually
* BKK Radnicki Beograd Rosters - RealGM
Η διαδρομή της πτήσης 77 της American Airlines στις 11 Σεπτεμβρίου 2001
Η σύγκρουση της πτήσης 77 με το Πεντάγωνο, όπως καταγράφηκε απο της κάμερες ασφαλείας του Πενταγώνου.

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Πτήση 77 της American Airlines** |

Η **πτήση 77 της American Airlines** ήταν μια προγραμματισμένη εγχώρια διηπειρωτική πτήση επιβατών της American Airlines από το Διεθνές Αεροδρόμιο Washington Dulles στο Ντάλες της Βιρτζίνια προς το Διεθνές Αεροδρόμιο του Λος Άντζελες στο Λος Άντζελες της Καλιφόρνια. Το αεροσκάφος Boeing 757-223 που εξυπηρετούσε την πτήση καταλήφθηκε από πέντε Σαουδάραβες άνδρες που συνδέονται με την Αλ Κάιντα το πρωί της 11ης Σεπτεμβρίου 2001. Συνετρίβη σκόπιμα το αεροπλάνο στο Πεντάγωνο στην κομητεία Άρλινγκτον της Βιρτζίνια, κοντά στην Ουάσιγκτον, DC, σκοτώνοντας όλους 64 επιβαίνοντες (συμπεριλαμβανομένων έξι πληρώματος και οι ίδιοι) και άλλοι 125 στο κτίριο. 

Λιγότερο από 35 λεπτά μετά την πτήση, οι αεροπειρατές εισέβαλαν στο πιλοτήριο και ανάγκασαν τους επιβάτες, το πλήρωμα και τους πιλότους στο πίσω μέρος του αεροσκάφους. Ο Hani Hanjour, ένας από τους αεροπειρατές που εκπαιδεύτηκε ως πιλότος, ανέλαβε τον έλεγχο της πτήσης. Άγνωστοι στους αεροπειρατές, οι επιβάτες του αεροπλάνου πραγματοποίησαν τηλεφωνικές κλήσεις σε φίλους και συγγενείς και μετέφεραν πληροφορίες για την αεροπειρατεία.

Οι αεροπειρατές συνέτριψαν το αεροσκάφος στη δυτική πλευρά του Πενταγώνου στις 09:37 π.μ. ET. Πολλοί άνθρωποι έγιναν μάρτυρες της συντριβής και ειδησεογραφικές πηγές άρχισαν να αναφέρουν το περιστατικό μέσα σε λίγα λεπτά. Η πρόσκρουση προκάλεσε σοβαρές ζημιές σε περιοχή του Πενταγώνου και προκάλεσε μεγάλη φωτιά που χρειάστηκε αρκετές ημέρες για να σβήσει. Ένα τμήμα του κτιρίου κατέρρευσε. 

Τα κατεστραμμένα τμήματα του Πενταγώνου ξαναχτίστηκαν το 2002, με τους επιβαίνοντες να επιστρέφουν στις ολοκληρωμένες περιοχές τον Αύγουστο. Τα 184 θύματα της επίθεσης μνημονεύονται στο Μνημείο του Πενταγώνου δίπλα στο σημείο της συντριβής. Το πάρκο έκτασης 1,93 στρεμμάτων (7.800 m2) περιέχει έναν πάγκο για κάθε ένα από τα θύματα, τακτοποιημένα ανάλογα με το έτος γέννησής του
Πλήμνη Ethernet 4 θυρών
Μια **πλήμνη** (*hub*, χρησιμοποιούνται και οι όροι **επαναλήπτης**, **συγκεντρωτής**, **διανομέας**) είναι μια συσκευή στην οποία συνδέονται δικτυακοί κόμβοι μέσω καλωδίων συνεστραμμένων ζευγών ή οπτικής ίνας ώστε να δρουν ως ενιαίο τμήμα. Κυρίως χρησιμοποιείται σε τοπικά δίκτυα *Ethernet*. Οι αναμεταδότες λειτουργούν στο φυσικό επίπεδο (στρώμα 1) του μοντέλου OSI. Η συσκευή είναι μια μορφή αναμεταδότη πολλαπλών θυρών. Οι πλήμνες ethernet είναι επίσης υπεύθυνες για την προώθηση ενός σήματος συμφόρησης σε όλες τις θύρες, εφόσον εντοπιστεί κάποια σύγκρουση.

Υλοποιούν στο εσωτερικό τους την τοπολογία αρτηρίας του Ethernet. Έχουν πολλές εισόδους-εξόδους και οι συσκευές που συνδέονται σ' αυτές συνδέονται πάνω στην αρτηρία του δικτύου η οποία υλοποιείται στο εσωτερικό της πλήμνης. 

Συνοδεύονται από BNC βύσμα ή/και AUI(Attachment Unit Interface) υποδοχές για να επιτρέψουν τη σύνδεση παλαιότερων τμημάτων δικτύου τύπου 10BASE2 ή 10BASE5. Η διαθεσιμότητα φτηνών διακοπτών ethernet έχει καταστήσει απαρχαιωμένους πλέον τους διανομείς, αλλά συναντώνται σε παλαιότερες εγκαταστάσεις δικτύων και σε εξειδικευμένες εφαρμογές.

Λειτουργία
----------

Ο συγκεντρωτής προωθεί κάθε πληροφορία που εμφανίζεται σε μία είσοδό του στο κοινό μέσο μετάδοσης, την αρτηρία. Η πληροφορία αυτή εμφανίζεται συνεπώς σε όλες τις εξόδους του. Για το λόγο αυτό οι συγκρούσεις πακέτων είναι πιο συχνές από ότι σε πιο εξελιγμένες συσκευές, όπως είναι οι μεταγωγείς (switches). Σε έναν συγκεντρωτή με πολλές θύρες, μπορούμε να συνδέσουμε στη μια θύρα έναν Η/Υ και σε κάποια άλλη θύρα άλλο Η/Υ ή άλλο συγκεντρωτή. Έτσι το σήμα, αφού έχει ενισχυθεί μέσα στον συγκεντρωτή, μπορεί να συνεχίσει τη διαδρομή του στο δίκτυο διανύοντας μεγαλύτερες αποστάσεις και ξεπερνώντας τους περιορισμούς που μπορεί να βάλει το μέγιστο μήκος του καλωδίου. Η απαίτηση όμως να είναι ικανοί οι Η/Υ να ανιχνεύουν τις συγκρούσεις περιορίζουν τον αριθμό των συγκεντρωτών και το συνολικό μέγεθος του δικτύου που φτιάχνεται με συγκεντρωτές. Για τα δίκτυα των 10Mbps, που κατασκευάζονται χρησιμοποιώντας συγκεντρωτές, πρέπει να ακολουθείται ο κανόνας 5-4-3: Μέχρι 5 τμήματα (4 συγκεντρωτές) επιτρέπονται μεταξύ δύο τερματικών σταθμών, και από τα πέντε τμήματα μόνο τα τρία να έχουν συνδεδεμένους σταθμούς. Για δίκτυα 100Mbps,το όριο ελαττώνεται σε 3 τμήματα (δύο συγκεντρωτές) ανάμεσα σε οποιουσδήποτε 2 τερματικούς σταθμούς και αυτό επιτρέπεται μόνο εφόσον οι μεταγωγείς είναι κλάσης ΙΙ.

Εξωτερική περιγραφή
-------------------

Εξωτερικά σε έναν συγκεντρωτή διακρίνονται:

* Οι θύρες. Ο αριθμός των θυρών του συγκεντρωτή είναι συνήθως πολλαπλάσιο του 4. Έτσι υπάρχουν συγκεντρωτές με 4, 8, 12,16, 32 κ.λ.π. θύρες.
* Τα ενδεικτικά LED (φωτοδίοδοι). Για κάθε μία από τις θύρες υπάρχει μία ενδεικτική φωτοδίοδος. Όταν η φωτοδίοδος είναι σβηστή, δεν υπάρχει επικοινωνία του σταθμού με τον συγκεντρωτή. Όταν είναι αναμμένη (συνήθως σε πράσινο χρώμα), ο σταθμός επικοινωνεί με τον συγκεντρωτή. Ο ρυθμός με τον οποίο αναβοσβήνει, αποδίδει την συχνότητα αποστολής/λήψης δεδομένων.
Αγαλματίδιο του 16ου αιώνα μιας succubus
Η **σούκουμπους** (λατ. succubus, πληθυντικός succubi), συνήθως γνωστή μαζί με την αρσενική της έκφανση, ίνκουμπους, είναι θηλυκός δαίμονας που επισκέπτεται τους άντρες ενόσω κοιμούνται και προχωρεί σε σεξουαλική επαφή μαζί τους. 

Συχνά παρουσιάζεται ως γοητευτική παρουσία, κυρίως σε πιο σύγχρονες απεικονίσεις, ωστόσο παλιότερα, και επειδή υφίσταται σε παραδόσεις διαφορετικών λαών, θεωρούνταν άσχημη και προκαλούσε φόβο με το δαιμονικό παρουσιαστικό της, καθώς απεικονιζόταν με ουρά και φτερά, παρόμοια με της νυχτερίδας. 

Σύμφωνα με το σύγγραμμα Malleus Maleficarum του 1486, η σούκουμπους απομυζεί το σπέρμα των ανδρών που σαγηνεύει, το οποίο χρησιμοποιεί ο ίνκουμπους για να αφήσει εγκύους τις γυναίκες που γοητεύει αυτός. Έτσι εξηγούνταν η γέννηση παιδιών δαιμόνων, καθώς υπήρχε η αντίληψη ότι οι δαίμονες δεν μπορούσαν να αναπαραχθούν. 

Ως μια από τις πιο γνωστές succubus θεωρείται η Λίλιθ. Στην Καμπάλα τέσσερις σούκουμπι ζευγάρωσαν με τον αρχάγγελο Σαμαήλ: η Λίλιθ, η Αγκράτ Μπατ Μαχλάτ, η Νααμάχ και η Εϊσέθ Ζενουνίμ. Σε μεταγενέστερες ιστορίες, η σούκουμπους πήρε τη μορφή σειρήνας. 

Σύμφωνα με ένα θρύλο, ο ίνκουμπους (*εφιάλτης* στα λατινικά) και η σουκούμπους ήταν έκπτωτοι άγγελοι. Επίσης, υπάρχει και η ιστορία της Μεριντιάνα, μιας σούκουμπους που δεν ήταν μοχθηρή, αντιθέτως βοήθησε τον Πάπα Σιλβέστρο Β' να ανελιχθεί στην ιεραρχία της Ρωμαιοκαθολικής Εκκλησίας.

Παραπομπές
----------

1. ↑  Online Etymology Dictionary
2. ↑  Curran, Bob (2006), Encyclopedia of the Undead: A Field Guide to Creatures That Cannot Rest in Peace, p. 21, Career Press, ISBN 1-56414-841-6
3. ↑  Malleus Maleficarum
4. ↑  «The Story Of Lilith». Αρχειοθετήθηκε από το πρωτότυπο στις 7 Ιουνίου 2010. Ανακτήθηκε στις 24 Μαΐου 2010.

Πηγές
-----

* History of the Succubus
* Οι Πύλες του Ανεξήγητου - Succubus
* Encyclopedia Mythica - Incubus/Succubus
Συντεταγμένες: 65°44′46″N 19°38′22″W﻿ / ﻿65.74611°N 19.63944°W﻿ / 65.74611; -19.63944

Η **Σάουδαρκροκουρ** (ισλανδικά: Sauðárkrókur) είναι μια κωμόπολη της Ισλανδίας. Έχει συνολικό πληθυσμό 2.635 κατοίκων (2011). Είναι η πρωτεύουσα της Βορειοδυτικής Περιφέρειας.

Γεωγραφία
---------

Η Σάουδαρκροκουρ βρίσκεται βορειοδυτικά της Ισλανδίας. Βρίσκεται δυτικά της πόλης Σιάφαρμποργκ και βορειοδυτικά της Λίμνης Τιόρν.

### Κλίμα

Η μέση θερμοκρασία κάθε χρόνο είναι 3.1°C (37.5°F), ενώ η χαμηλότερη -5°C, κυρίως τον Ιανουάριο και τον Φεβρουάριο.

Στη Σάουδαρκροκουρ φυσούν μερικοί άνεμοι. Παρ'όλα αυτά, δεν συμβαίνουν εύκολα καταιγίδες. Η μέση ταχύτητα των ανέμων είναι 6.7 m/s.

Ο μέσος υετός κάθε χρόνο είναι περίπου 514 mm (20 ίντσες) 

Η άνοιξη και οι αρχές του καλοκαιριού είναι η ξυρότερη περίοδος,

Μεταφορές
---------

Το τοπικό αεροδρόμιο είναι το Αεροδρόμιο Σάουδαρκροκουρ.

Αθλητισμός
----------

Η πόλη έχει ένα στάδιο, το Σαουδαρκρόκσβολλουρ, το οποίο χτίστηκε το 2004. Υπάρχει, επίσης, ένα αθλητικό κλαμπ, το UMF Tindastóll.

Σημαντικά πρόσωπα
-----------------

Η Σάουδαρκροκουρ ήταν η γενέτειρα του ζωγράφου και ποιητή Sigurlaugur Elíasson και του παίκτη της εθνικής ποδοσφαιρικής ομάδας και διευθυντή Eyjólfur Sverrisson.

Αδελφοποιημένες πόλεις
----------------------

* Έσποο, Φινλανδία

Δείτε επίσης
------------

* Κατάλογος πόλεων της Ισλανδίας

Παραπομπές
----------

1. ↑  «Iceland in figures 2018». (Αγγλικά) *Iceland in figures 2018*. Statistics Iceland. Ρέυκιαβικ. 12  Ιουνίου 2018. Ανακτήθηκε στις 11  Ιουνίου 2019. ISBN-13 978-9979-770-58-9.
2. ↑  «Sauðárkróksvöllur». *UNGMENNAFÉLAG TINDASTÓLL*. Αρχειοθετήθηκε από το πρωτότυπο στις 8 Αυγούστου 2016. Ανακτήθηκε στις 25 Μαρτίου 2012.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 487152139969611100009

 |

 |
Ως **πλαίσιο τεχνολογίας, οργάνωσης και περιβάλλοντος**, **ΤΟΠ** ή στα αγγλικά, **TOE** (αγγλικά:Technology- Organization and Environment framework) ορίζεται ένα πλαίσιο που ανέπτυξαν οι Τορνάτσκι και Φλάισερ το 1990, για να βοηθήσουν τις επιχειρήσεις να περιγράψουν τα οργανωτικά χαρακτηριστικά που έχουν επιπτώσεις στις αποφάσεις υιοθέτησης τεχνολογικών καινοτομιών. Τα 3 επίπεδα του μοντέλου μας είναι το **Τεχνολογικό**, το **Οργανωτικό** και το **Περιβαλλοντικό**. Τα τρία αυτά επίπεδα επηρεάζουν τη διαδικασία από την οποία ένας οργανισμός υιοθετεί και δέχεται μια νέα τεχνολογία παρουσιάζοντας και τους περιορισμούς και τις ευκαιρίες της.

Επίπεδα
-------

Το **Τεχνολογικό επίπεδο** περιγράφει και τις εσωτερικές και τις εξωτερικές τεχνολογίες που είναι σχετικές με την επιχείρηση, οι οποίες μπορεί να είναι χρήσιμες για τη βελτίωση της οργανωτικής παραγωγικότητας. Αυτό περιλαμβάνει τις υπάρχουσες τεχνολογίες μέσα στην επιχείρηση καθώς επίσης και την ομάδα των διαθέσιμων τεχνολογιών στην αγορά. 

Το **Οργανωτικό επίπεδο** ορίζεται από την άποψη των διαθέσιμων πόρων που υποστηρίζουν την αποδοχή της καινοτομίας. Κάποια από αυτά τα κριτήρια είναι: το μέγεθος της επιχείρησης, τη συγκέντρωση, την τυποποίηση και την πολυπλοκότητα της διευθυντικής δομής του, την ποιότητα του ανθρώπινου δυναμικού και το ποσό των νωθρών πόρων που είναι διαθέσιμοι. 

Το **Περιβαλλοντικό επίπεδο** αντιπροσωπεύει τη ρύθμιση στην οποία μια εταιρία διευθύνει την επιχείρηση- βιομηχανία της, επηρεάζεται από τους ανταγωνιστές της, την πρόσβαση στους πόρους που εφοδιάζονται από άλλους και τις συναλλαγές με την Κυβέρνηση.

Εφαρμογές
---------

Το πλαίσιο ΤΟΠ έχει εξεταστεί από πολλές μελέτες. Το περιεχόμενο αυτών αφορά τεχνολογικές καινοτομίες όπως είναι: η υιοθέτηση της ηλεκτρονικής διακλάδωσης δεδομένων, η υιοθέτηση τεχνολογιών RFID, η υιοθέτηση της ηλεκτρονικής επιχειρηματικότητας, η υιοθέτηση ERP από εταιρίες, η υιοθέτηση της ηλεκτρονικής διακυβέρνησης, η υιοθέτηση της ηλεκτρονικής υπογραφήςκαθώς και άλλων τεχνολογιών που είναι απαραίτητες για την καλύτερη και πιο αποτελεσματική λειτουργία ενός οργανισμού.

Παραπομπές
----------

1. ↑  «Αρχειοθετημένο αντίγραφο» (PDF). Αρχειοθετήθηκε από το πρωτότυπο (PDF) στις 13 Αυγούστου 2011. Ανακτήθηκε στις 29 Μαΐου 2012.
2. ↑
3. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 1 Ιουλίου 2012. Ανακτήθηκε στις 29 Μαΐου 2012.
Ο **Ρανούλφος Α΄ του Πουατιέ** (Γαλλική γλώσσα : *Ramnulf Ier*, 820 – Οκτώβριος 866) Κόμης του Πουατιέ (835 - 866) και Δούκας της Ακουιτανίας (852 - 866) ήταν γιος του Γεράρδου, κόμη της Ωβέρνης και της Ματθίλδης, κόρης του βασιλιά της Γαλλίας Λουδοβίκου του ευσεβούς. Ο πατέρας του ήταν πιστός οπαδός του αυτοκράτορα Λουδοβίκου του Ευσεβούς, αργότερα υποστήριξε τον μικρότερο γιο του και διάδοχο του στην Δυτική Φραγκία Κάρολο τον Φαλακρό. Ο Γεράρδος της Ωβέρνης έπεσε τον Ιούνιο του 841 στην αιματηρή εμφύλια *"μάχη του Φοντενόι"* όπου ο αυτοκράτορας Λοθάριος Α΄ και ο Πεπίνος Β΄ της Ακουιτανίας συμμάχησαν εναντίον του Λουδοβίκου του Γερμανικού και του Καρόλου του Φαλακρού. Δεν υπάρχουν πληροφορίες σχετικά με την ζωή του, τραυματίστηκε θανάσιμα στην *"μάχη του Μπρισάρτ"* στην Νευστρία εναντίον των Βίκινγκ που λεηλατούσαν την Κοιλάδα του Λίγηρα (2 Ιουλίου 866). Στην ίδια μάχη έπεσε ο Ροβέρτος ο Ισχυρός που πολέμησε στο πλευρό του, ο Ρανούλφ Α΄ πέθανε από τα τραύματα του τρεις μήνες αργότερα. Τον διαδέχθηκε στην Ακουιτανία ο γιος του Ρανούλφος Β΄ του Πουατιέ, θεωρείται ο 32ος προπάτορας της σημερινής βασίλισσας Ελισάβετ Β΄ της Αγγλίας.

Παραπομπές
----------

1. ↑  Le Jan 1995, σ. 300
2. ↑  Dillange 1995, σ. 294
3. ↑  Settipani 2000, σ. 97
4. ↑

Πηγές
-----

* Régine Le Jan, Famille et pouvoir dans le Monde Franc : VIIe-Xe siècle, Publication de la Sorbonne, 1995 (ISBN 2-85944-268-5)
* Michel Dillange, Les comtes de Poitou, ducs d'Aquitaine : 778-1204, Mougon, Geste éd. coll. « Histoire », 1995
* Christian Settipani, La Préhistoire des Capétiens (Nouvelle histoire généalogique de l'auguste maison de France, vol. 1), Villeneuve-d'Ascq, éd. Patrick van Kerrebrouck, 1993
* Christian Settipani, « Les origines des comtes de Nevers », dans Onomastique et Parenté dans l'Occident médiéval, Oxford, Linacre College, Unit for Prosopographical Research, coll. « Prosopographica et Genealogica / 3 », 2000


|  |
| --- |
| Ρανούλφος Α΄ του Πουατιέ **Οίκος του Πουατιέ****Γέννηση:** 820 **Θάνατος:** 866 |
| ΠροκάτοχοςΔημιουργία του Δουκάτου της Ακουιτανίας | **Δούκας της Ακουιτανίας**852 - 866 | ΔιάδοχοςΛουδοβίκος ο ΤραυλόςΩς βασιλιάς της Ακουιτανίας |
| ΠροκάτοχοςΒερνάρδος Α΄ | **Κόμης του Πουατιέ**866 - 890 | ΔιάδοχοςΡανούλφος Β΄ του Πουατιέ |
Αυτό το λήμμα αφορά το ποτό που παράγεται από σταφύλια.  Για το ομώνυμο ποτό που παράγεται από σύκα, δείτε: Συκόρακο.  
Η **σούμα** είναι άχρωμο οινοπνευματώδες ποτό που παράγεται από την απόσταξη στεμφύλων σταφυλής. Ανήκει στην οικογένεια του τσίπουρου και είναι παρόμοια με την κρητική τσικουδιά/ρακή, την κυπριακή ζιβανία και την ιταλική γκράπα. Η περιεκτικότητά της σε οινόπνευμα διαφέρει ανάλογα με τα γούστα του κάθε παραγωγού, αλλά συνήθως κυμαίνεται στους 50° βαθμούς. Είναι παραδοσιακό ποτό της Ρόδου, της Πάρου ,ΣΑΜΟΣ-ΙΚΑΡΙΑ και άλλων νησιών του κεντρικού και ανατολικού Αιγαίου.

Μέθοδος παραγωγής
-----------------

Στην πιο παραδοσιακή τεχνική, μετά το πάτημα των σταφυλιών, τα υπολείμματα (*στέμφυλα* ή *τσίπουρα*) μαζεύονται και φυλάσσονται επιτρέποντας στους ζυμομύκητες να αναπτυχθούν και να γίνει ζύμωση. Περίπου 30 ημέρες μετά, τα στέμφυλα μπαίνουν σε έναν λέβητα (το *καζάνι*) με νερό, ίσως και κάποια αρωματικά, για να βράσουν · ο ατμός διοχετεύεται σε έναν αποστακτήρα, όπου συγκεντρώνεται το τελικό προϊόν. Η πρώτη ποσότητα αποστάγματος (η *κεφαλή* ή το *πρωτόρακο*) έχει μεγάλη περιεκτικότητα σε οινόπνευμα και η τελευταία (η *ουρά* ή το *απόρακο*) έχει πολύ μικρή περιεκτικότητα και δεν είναι για κατανάλωση. Αυτές αφαιρούνται από τον αποστακτήρα για να ξαναχρησιμοποιηθούν στην επόμενη *καζανιά*. Μόλις τελειώσει η μια καζανιά, τα αποσταγμένα στέμφυλα αφαιρούνται και φυλάσσονται για να χρησιμοποιηθούν ως λίπασμα.

Η πιο σύγχρονη τεχνική, που θεωρείται ότι δίνει καλύτερο αποτέλεσμα, βασίζεται στην άμεση χρήση των σταφυλιών και όχι μόνο των στεμφύλων. Έτσι μετά τον τρύγο, τα σταφύλια συνθλίβονται ολόκληρα (χωρίς να γίνει διαχωρισμός των καρπών από τους μίσχους - όπως ακριβώς χρησιμοποιούνται και στην παραδοσιακή τεχνική του πατήματος). Το προϊόν της σύνθλιψης, που περιλαμβάνει το γλεύκος και τα στέμφυλα σε μια υγρή μάζα, αφήνεται να ζυμωθεί για 15 με 20 μέρες προτού να χρησιμοποιηθεί για την απόσταξη.

Δείτε ακόμα
-----------

* Τσίπουρο
* Τσικουδιά
* Ζιβανία
* Γκράπα
Ο **Σαΐντ Μοχάμετ Σεΐχ** (*Saïd Mohamed Ben Chech Abdallah Cheikh*,1904-1970) ήταν πολιτικός από τις Κομόρες. Διετέλεσε αρχηγός κυβέρνησης του νησιωτικού κράτους από το 1962 ως το θάνατό του το 1970. Ήταν πρόεδρος του Κόμματος των Πρασίνων (Parti Vert) και του Κυβερνητικού Συμβουλίου.

Βιογραφία
---------

Γεννήθηκε στις 7 Απριλίου 1904 και ολοκλήρωσε την εκπαίδευσή του στη Μαδαγασκάρη. Σπούδασε Ιατρική και πήρε πτυχίο το 1926. Επιστρέφοντας στα νησιά Κομόρες έγινε ο πρώτος γιατρός στα νησιά. Εργάστηκε στο επάγγελμα αυτό ως το τέλος του Δευτέρου Παγκοσμίου Πολέμου το 1945. Το 1954 ήταν διπλωματικός απεσταλμένος της Γενικής Συνέλευσης των Ηνωμένων Εθνών εκ μέρους της Γαλλίας.

Εθεωρείτο την περίοδο πριν την ανεξαρτησία των νησιών ως μία από τις πιο σημαντικές πολιτικές προσωπικότητες στις Κομόρες.

Ο Σεΐχ πρώτος πρόεδρος του Κυβερνητικού Συμβουλίου της βουλής των Αντιπροσώπων το 1961, αξίωμα το οποίο διατήρησε ως τον θάνατό του. Απεβίωσε από μυοκαρδιακό έμφραγμα στο Ανταναναρίβο της Μαδαγασκάρης στις 16 Μαρτίου του 1970. Κηδεύτηκε στο Μορονί.

Το 1978 η κυβέρνηση παρουσίασε χρυσά νομίσματα μεγάλης αξίας (των 10.000 και των 20.000 φράγκων) προς τιμήν του Σεΐχ. Το 1973 τυπώθηκαν και γραμματόσημα με τη μορφή του Σεΐχ.

Παραπομπές
----------

1. 1 2  (Γαλλικά) *Sycomore*. www.assemblee-nationale.fr/sycomore/index.asp. Ανακτήθηκε στις 9  Οκτωβρίου 2017.
2. ↑  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. 170002956.
3. 1 2  Comoros - The Break with France, Country Studies, προσπελάστηκε στις 20-8-2008.
4. ↑  Gold coins of the World, προσπελάστηκε στις 20-8-2008.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 205096882
* ISNI: 0000 0001 3943 2044
* SUDOC: 133700836
* BNF: cb170002956 (data)

 |

 |
23°57′48″S 46°23′32″W﻿ / ﻿23.96333°S 46.39222°W﻿ / -23.96333; -46.39222{{#coordinates:}}: δεν είναι δυνατή η ύπαρξη περισσότερων από ενός κύριου tag ανά σελίδα

Το **Σάο Βισέντε** είναι παραθαλάσσια πόλη και δήμος στην πολιτεία του Σάο Πάολο, στη νοτιοδυτική Βραζιλία. Ο πληθυσμός της το 2015 ανερχόταν σε 355.542 κατοίκους και είναι η πρώτη Αμερικανική περιοχή που η Πορτογάλοι εξερευνητές έφτιαξαν έναν μόνιμο οικισμό.

Ιστορία
-------

Ήταν ο πρώτος μόνιμος πορτογαλικός οικισμός στην Αμερική και η πρώτη πρωτεύουσα της πολιτείας του Σάο Πάολο. Ιδρύθηκε ως το κατάλληλο γεωγραφικό χωριό το 1532 από τον εξερευνητή και καπετάνιο *Martim Afonso de Sousa* ο οποίος ανέπτυξε την πόλη ώστε να κατασκευαστεί ένα λιμάνι και να γίνει η πιο οργανωμένη πόλη της Βραζιλίας τα επόμενα χρόνια. Το πρώτο δημοτικό συμβούλιο ολόκληρης της Αμερικής δημιουργήθηκε δημοκρατικά και εγκαταστάθηκε στο Σάο Βισέντε στις 22 Αυγούστου 1532.

Μια μάχη έλαβε χώρα εδώ στις 3 Φεβρουαρίου 1583, όταν τρία αγγλικά πολεμικά πλοία που εμπορευόταν με τους Πορτογάλους, επιτέθηκαν σε τρεις Ισπανικές γαλέρες. Τα ισπανικά πλοία απωθήθηκαν και υποχώρησαν αφήνοντας μια γαλέρα βυθισμένη ενώ συνολικά 48 άνθρωποι σκοτώθηκαν και 120 τραυματίστηκαν συνολικά.

Πληθυσμιακή εξέλιξη
-------------------

| Έτος | Πληθυσμός |
| --- | --- |
| 2003 | 314.312 |
| 2004 | 321.474 |
| 2015 | 355.542 |

Διάσημοι κάτοικοι
-----------------

* Ρομπίνιο, ποδοσφαιριστής

Δείτε επίσης
------------

* Πολιτεία του Σάο Πάολο
* Αποικισμός της Αμερικής

Παραπομπές
----------

1. ↑  Ανακτήθηκε στις 16  Νοεμβρίου 2018.
2. ↑  www.ibge.gov.br/estatisticas/sociais/populacao/9103-estimativas-de-populacao.html?edicao=31451.
3. 1 2  Rachel Lawrence: 2010, σελίδα 183
4. ↑  Instituto Brasileiro de Geografia e Estatística
5. ↑  «Βιογραφία του *Martim Afonso de Sousa*». yourdictionary.
6. ↑   *Encyclopædia Britannica*. Chicago, Ill.: Encyclopædia Britannica, Inc..
7. ↑  Bicheno 2012, σελ. 170.
8. ↑  Taylor, Eva G. R. (1959). *The Troublesome Voyage of Captain Edward Fenton, 1582-1583: Narratives & Documents Volume 113 of Works issued by the Hakluyt Society*. Hakluyt Society. σελίδες 129–30.
9. ↑  Martin & Wignall 1975, σελ. 256.
10. ↑  Bradley 2010, σελίδες 377-79.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Σάο Βισέντε** |


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 146600902
* LCCN: n82055259
* GND: 7633175-1

 |

 |
Η διαδρομή της πτήσης 93 της United Airlines στις 11 Σεπτεμβρίου 2001
Το σημείο συντριβής της πτήσης 93 της United Airlines

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Πτήση 93 της United Airlines** |

Η **πτήση 93 της United Airlines** ήταν τακτική επιβατική πτήση εσωτερικού που καταλήφθηκε από τέσσερις τρομοκράτες της Αλ Κάιντα που επέβαιναν στο αεροπλάνο στο πλαίσιο των επιθέσεων της 11ης Σεπτεμβρίου. Το αεροπλάνο τελικά συνετρίβη στην κομητεία Σόμερσετ της Πενσυλβάνια, μετά από προσπάθεια των επιβατών και του πληρώματος να ανακτήσουν τον έλεγχο του αεροπλάνου από τους αεροπειρατές. Και οι 44 επιβαίνοντες σκοτώθηκαν, συμπεριλαμβανομένων των αεροπειρατών. Το αεροσκάφος, ένα Boeing 757-222, εκτελούσε την καθημερινή προγραμματισμένη πρωινή πτήση της United Airlines από το Διεθνές αεροδρόμιο Newark στο Νιου Τζέρσεϊ προς το Διεθνές Αεροδρόμιο του Σαν Φρανσίσκο στην Καλιφόρνια.

Οι αεροπειρατές εισέβαλαν στο πιλοτήριο του αεροσκάφους 46 λεπτά μετά την απογείωση. Ο καπετάνιος και ο πρώτος αξιωματικός πάλεψαν με τους αεροπειρατές, κάτι που διαβιβάστηκε στον Ελεγκτή Εναέριας Κυκλοφορίας. Ο Ziad Jarrah, ο οποίος είχε εκπαιδευτεί ως πιλότος, ανέλαβε τον έλεγχο του αεροσκάφους και το παρέσυρε πίσω προς την ανατολική ακτή, με κατεύθυνση την Ουάσιγκτον, DC, την πρωτεύουσα των ΗΠΑ. Ο Khalid Sheikh Mohammed και ο Ramzi bin al-Shibh, που θεωρούνται οι κύριοι υποκινητές των επιθέσεων, ισχυρίστηκαν ότι ο στόχος ήταν το κτίριο του Καπιτωλίου των ΗΠΑ.

Ενώ οι αεροπειρατές έπαιρναν τον έλεγχο του αεροπλάνου, οι πιλότοι μπορεί να είχαν λάβει μέτρα όπως η απενεργοποίηση του αυτόματου πιλότου για να εμποδίσουν τους αεροπειρατές. Αρκετοί επιβάτες και αεροσυνοδοί έμαθαν από τηλεφωνήματα ότι είχαν ήδη πραγματοποιηθεί επιθέσεις αυτοκτονίας από αεροπειρατεία στο Παγκόσμιο Κέντρο Εμπορίου στη Νέα Υόρκη και στο Πεντάγωνο στην κομητεία Άρλινγκτον της Βιρτζίνια. Αντί να παραχωρήσουν τον έλεγχο του αεροπλάνου, πολλοί από τους επιβάτες προσπάθησαν να το ξαναπάρουν από τους αεροπειρατές. Κατά τη διάρκεια του αγώνα, οι αεροπειρατές συνετρίβη σκόπιμα το αεροπλάνο σε ένα χωράφι κοντά σε ένα ανακυκλωμένο ορυχείο στο Stonycreek Township, κοντά στη Λίμνη Indian και το Shanksville, περίπου 65 μίλια (105 χλμ.) νοτιοανατολικά του Πίτσμπουργκ και 130 μίλια (210 χλμ.) βορειοδυτικά της Ουάσιγκτον, DC Λίγοι άνθρωποι παρατήρησαν τον αντίκτυπο από το έδαφος και τα πρακτορεία ειδήσεων άρχισαν να αναφέρουν το γεγονός μέσα σε μία ώρα.

Από τα τέσσερα αεροσκάφη που καταλήφθηκαν στις 11 Σεπτεμβρίου – τα άλλα ήταν η πτήση 11 της American Airlines, η πτήση 175 της United Airlines και η πτήση 77 της American Airlines – η πτήση 93 της United Airlines ήταν το μόνο αεροσκάφος που δεν έφτασε στον στόχο των αεροπειρατών. Ένα προσωρινό μνημείο κατασκευάστηκε κοντά στο σημείο της συντριβής αμέσως μετά τις επιθέσεις. Η κατασκευή ενός μόνιμου Εθνικού Μνημείου της Πτήσης 93 αφιερώθηκε στις 10 Σεπτεμβρίου 2011, και ένα κέντρο επισκεπτών από σκυρόδεμα και γυαλί (που βρίσκεται σε ένα λόφο με θέα στην τοποθεσία) άνοιξε ακριβώς τέσσερα χρόνια αργότερα.
Στην ελληνική μυθολογία ο **Σάρωνας** (***Σάρων***) ήταν βασιλιάς της Τροιζήνας, διάδοχος του Αλθήπου. Ο Σάρωνας ίδρυσε προς τιμή της θεάς Αρτέμιδας ένα ναό τόσο μεγαλόπρεπο, ώστε ονόμασαν τον όρμο της Τροιζήνας «Κόλπο της Φοίβης». Ο Σάρωνας ήταν πολύ ικανός κυνηγός. Κάποτε κυνηγούσε μία ελαφίνα. Το ζώο, μη έχοντας άλλη διέξοδο διαφυγής, έπεσε στη θάλασσα, αλλά ο Σάρωνας συνέχισε να το καταδιώκει κολυμπώντας. Χωρίς να το καταλάβει, απομακρύνθηκε πολύ από την ακτή, οι δυνάμεις του τον εγκατέλειψαν και πνίγηκε.  
 
Το πτώμα του Σάρωνα εκβράσθηκε στην ακτή, κοντά στον αρχαίο ναό της Σαρωνίας ή Σαρωνίας Αρτέμιδας, που είχε ο ίδιος κατασκευάσει. Στο σημείο εκείνο και τάφηκε. Από τότε ο μεν κόλπος αυτός, μεταξύ της Τροιζήνας και της Αττικής, ονομάσθηκε **«Σαρωνικός Κόλπος»** από το όνομα του Σάρωνα, η δε θαλάσσια έκταση ***Σαρωνίς***.

Ο Σάρωνας είναι δηλαδή ο «επώνυμος ήρωας» του κόλπου αυτού. Το αρχαίο όνομα της θάλασσας, «Σαρωνίς», έλαβε σήμερα παράλια κοινότητα της Ανατολικής Αττικής.

Πηγή
----

* *Εγκυκλοπαίδεια Πάπυρος Λαρούς Μπριτάννικα*, τόμ. 53ος, σελ. 214
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969
Το **Πενήντα αποχρώσεις του Γκρι** (αγγλ. *Fifty Shades of Grey*) είναι ένα ερωτικό μυθιστόρημα που έγραψε η Βρετανίδα συγγραφέας Ε. Λ. Τζέιμς το 2011, επηρεασμένο από την ταινία Twilight με τον Κρίστιαν Γκρέϋ ως τον άλλο Έντουαρντ Κούλεν και την Αναστάζια Στέελε ως την άλλη Μπέλα Σουάν. Αποτελεί το πρώτο μέρος της τριλογίας *Πενήντα Αποχρώσεις* που χαρτογραφεί την βαθύτερη σχέση ανάμεσα σε μια φοιτήτρια, την Αναστάζια Στέελε, και έναν νέο επιχειρηματία, τον Κρίστιαν Γκρέϋ. Το βιβλίο χαρακτηρίζεται από τις ερωτικές σκηνές οι οποίες περιλαμβάνουν στοιχεία σεξουαλικότητας συμπεριλαμβανομένων των δουλεία / πειθαρχία, κυριαρχία / υποταγή και σαδισμό / μαζοχισμό. Αρχικά κυκλοφόρησε ως ebook και ως print-upon-demand (εκτυπώσιμο μετά από αίτημα) ενώ τα δικαιώματα δημοσίευσής του αποκτήθηκαν από την Vintage Books τον Μάρτιο του 2012.

Το *Πενήντα Αποχρώσεις του Γκρι* κατέχει την πρώτη θέση στις λίστες με τα μπεστ-σέλλερ σε όλον τον κόσμο, πουλώντας πάνω από 125 εκατομμύρια αντίτυπα παγκοσμίως μέχρι τον Ιούνιο του 2015. Έχει μεταφραστεί σε 52 γλώσσες και στο Ηνωμένο Βασίλειο θεωρείται το βιβλίο με τις ταχύτερες πωλήσεις όλων των εποχών. Ωστόσο η κριτική που έλαβε το βιβλίο είναι μάλλον αρνητική, με την ποιότητα της πεζογραφίας του να θεωρείται γενικότερα φτωχή. Η Universal Features και η Focus Pictures έκαναν την παραγωγή μιας ταινίας, η οποία κυκλοφόρησε στις 13 Φεβρουαρίου 2015 και έλαβε γενικά δυσμενείς κριτικές.

Ο δεύτερος και ο τρίτος τόμος της τριλογίας, *Πενήντα Αποχρώσεις Πιο Γκρι* και *Fifty Shades Freed,* κυκλοφόρησαν το 2012. Το *Γκρέϋ : Πενήντα Αποχρώσεις του Γκρι όπως τα έχει πει ο Κρίστιαν*, μια έκδοση των *Πενήντα Αποχρώσεων του Γκρι* μέσα από την άποψη του Κρίστιαν, κυκλοφόρησε τον Ιούνιο του 2015.

Παραπομπές
----------

1. ↑  archive.org/details/fiftyshadesofgre00jame. Ανακτήθηκε στις 2  Φεβρουαρίου 2019.
2. ↑  Η υποτακτική συγγραφέας, ΤΟ ΒΗΜΑ, 19/06/2012
3. ↑  Νέο εκδοτικό φαινόμενο. Ένας έρωτας πιο μεγάλος και... από τον «Κώδικα ντα Βίντσι», ΤΑ ΝΕΑ, 29 Ιουνίου 2012

Εξωτερικοί σύνδεσμοι
--------------------

* Πολυμέσα σχετικά με το θέμα  Fifty Shades of Grey (book) στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 296442946
* LCCN: no2013129541
* GND: 1074106997
* BNF: cb166659181 (data)

 |

 |
Ο **Πελοπίδας Πινάτσης** (1896 ή 1902-1977) του Επαμεινώνδα, ήταν Έλληνας δημοσιογράφος και πολιτικός. Υπηρέτησε ως βουλευτής Δράμας από το 1956 ως το 1963.

Βιογραφία
---------

### Πρώτα χρόνια και σπουδές

Γεννήθηκε στην Κίο της Μικράς Ασίας το 1896 ή στις 21 Νοεμβρίου 1902. Αποφοίτησε από το Γυμνάσιο της Προύσης. Μεταξύ άλλων ήταν δάσκαλος και του συναδέλφου του βουλευτή Δ. Γρίβα. Αρχικά εργάστηκε ως διευθυντής σε εξατάξια σχολεία πρωτοβάθμιας εκπαίδευσης από το 1923 ως το 1927 (πρώτα στη Σαμοθράκη, έπειτα στη Δράμα) και στη συνέχεια ήταν υπάλληλος στη Μητρόπολη της Δράμας. Παράλληλα, αναμίχτηκε ενεργά στους συλλόγους για τους πρόσφυγες και ανέλαβε διοικητικά καθήκοντα σε αυτούς.

### Πολιτική σταδιοδρομία

Ασχολήθηκε με τη δημοσιογραφία και τον Νοέμβριο του 1951 έγινε αρχισυντάκτης της νέας εφημερίδας "Πρωινός Τύπος" με εκδότη τον Νικόλαο Ι. Καραθάνο. Μετά την αναστολή λειτουργίας της εφημερίδας του συνεργάστηκε με διάφορα έντυπα της συμπρωτεύουσας. Στις εκλογές του 1952 εξελέγη βουλευτής Δράμας με τον Ελληνικό Συναγερμό και στη συνέχεια αποχώρησε και προσχώρησε στο κόμμα των Φιλελευθέρων στις 10 Ιουνίου 1954. Έπειτα πολιτεύτηκε με την ΕΡΕ. Με την τελευταία εξελέγη ξανά βουλευτής το 1956 και το 1958.

### Τελευταία χρόνια

Ο Πινάτσης δεν πολιτεύτηκε ξανά μεταδικτατορικά. Πέθανε στις 3 Απριλίου 1977 σε κλινική της Αθήνας, όπου νοσηλευόταν επί πολλές ημέρες.  Κηδεύτηκε στην Αθήνα.

Παραπομπές
----------

1. 1 2  Εκείνοι που φεύγουν: Πελοπίδας Πινάτσης, εφ. Θάρρος, φύλλο 5ης Απριλίου 1977, σελ. 3.
2. 1 2  Ελληνικόν Who's Who, Εκδοτικός Οργανισμός Ελληνικών Who's Who, Αθήνα 1965, σελ. 494
3. ↑  67 Χρόνια «Πρωινός Τύπος» – Ένα σημαντικό ιστορικό αρχείο, Πρωινός Τύπος, 1 Νοεμβρίου 2018, ανακτήθηκε στις 21 Μαΐου 2020.
4. ↑  Μητρώο Γερουσιαστών και Βουλευτών 1929-1974 Βουλή των Ελλήνων, Εθνικό Τυπογραφείο, 1977 (σελ. 90 , αρ. 965).(pdf)
5. ↑  εφ. Μακεδονία, Θάνατος Δραμηνού δημοσιογράφου, φύλλο 5ης Απριλίου 1977, σελ. 13 (μέσω της Εθνικής Βιβλιοθήκης της Ελλάδας).
Το **σάρκωμα** είναι κακοήθης νεοπλασία που αναπτύσσεται από τον συνδετικό ιστό με μεγάλη τάση διήθησης και του οποίου η μεταστατική εξάπλωση γίνεται κυρίως δια της αιματικής οδού. Επειδή ο συνδετικός ιστός απλώνεται σε ολόκληρο τον οργανισμό, τα σαρκώματα μπορεί να εμφανιστούν σε οποιοδήποτε σημείο του σώματος. Διακρίνονται ανάλογα με τη θέση τους και τη διαφοροποιητική δραστηριότητα των νεοπλασματικών κυττάρων: περιγράφονται δηλαδή δικτυοσαρκώματα, ινο-, οστεο-, λιπο-, λεμφοσαρκώματα κ.α. Αυτά είναι διαφοροποιημένα σ. γιατί τα νεοπλασματικά κύτταρα διατηρούν, αν και αλλοιωμένες, δομή και δραστηριότητα παρόμοιες με των φυσιολογικών κυττάρων, υπάρχουν όμως και αδιαφοροποίητα σαρκώματα, τα κύτταρα των οποίων δεν υπενθυμίζουν κανένα φυσιολογικό ιστό.

Εξωτερικοί σύνδεσμοι
--------------------

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **σάρκωμα**  |
Ο **Στέφανος**, πολων. Stefan (π. 1150 - 18 Οκτωβρίου 1166/77) από τον Οίκο των Πιαστ ήταν πρίγκιπας της Πολωνίας.

Βιογραφία
---------

Ήταν ο δευτερότοκος γιος τού Μιέσκο Γ΄ τού *γηραιού* δούκα της Μεγάλης Πολωνίας και της πρώτης συζύγου του Ελισάβετ των Άρπαντ, κόρης τού Μπέλα Β΄ της Ουγγαρίας. Μάλλον έλαβε το όνομα του θείου του Στεφάνου Δ΄ της Ουγγαρίας.

Αδελφός του ήταν ο Όντον του Πόζναν. Ο Μιέσκο Γ΄ έκανε δεύτερο γάμο και είχε γιους τους Μπολέσλαφ, Μιέσκο και Βλάντισλαφ Γ΄. Δεν γνωρίζουμε για τα πρώτα έτη τού Στεφάνου. Η ύπαρξή του πιστοποιείται από το ότι συμμετείχε στο συνέδριο στο Γιενντζέγιουφ, όταν ο Μιέσκο Γ΄ εξεγέρθηκε εναντίον τού αδελφού του Μπολέσλαφ Δ΄ τού *σγουρού*. Επίσης το όνομά του αναφέρεται σε έγγραφα, που εκδόθηκαν από την τοπική Κιστερκιανή μονή το διάστημα 1166-68).

Η μετέπειτα τύχη του είναι άγνωστη. Δεν νυμφεύτηκε και σίγουρα απεβίωσε πριν τον πατέρα του, διότι ο Μιέσκο Γ΄ άφησε, το 1202 που απεβίωσε, την κληρονομία του στον μόνο επιζήσαντα γιο του Βλάντισλαφ Γ΄ τον *μακροσκελή*. Δεν γνωρίζουμε, πού τάφηκε ο Στέφανος.

Πηγές
-----

* Jasiński K. Uzupełnienia do genealogii Piastów. Dokończenie, "Studia Źródłoznawcze", vol. V, 1960, p. 93.


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Stephen of Greater Poland  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Ο **Ραίζδος,** λατιν.: Rhaezdus, ήταν πιθανότατα βασιλιάς των Οδρυσών στη Θράκη στις αρχές του 3ου αιώνα π.Χ.

Βιογραφία
---------

Μαρτυρείται σε επιγραφή από τους Δελφούς ως πατέρας τού Κότυος Γ΄, ο οποίος ήταν βασιλιάς μεταξύ 276 και 267 π.Χ. (η ημερομηνία της επιγραφής).  Η χρονολογία και τα ονόματα υποδηλώνουν την πιθανότητα ότι ο Ραίζδος ήταν γιος του Κότυος Β΄ (Οδρυσών), που ο ίδιος μαρτυρείται σε επιγραφή από την Αθήνα που χρονολογείται στο 330 π.Χ.  Αρκετοί μελετητές έχουν θεωρήσει το όνομα "Ραίζδος" ως μία παραλλαγή της ορθογραφίας τού "Ροίγος ",   θρακικού βασιλικού ονόματος που βρέθηκε σε νομίσματα του 3ου αιώνα π.Χ.  Ακόμη και αν τα δύο ονόματα είναι παραλλαγμένες μορφές του ίδιου ονόματος, παραμένει αβέβαιο εάν ο πατέρας του Κότυος Γ΄, Ραίζδος, μπορεί να ταυτιστεί με τον Ρόιγο, γιο του Σεύθη Δ΄. Κανένας Ραίζδος δεν μαρτυρείται ανάμεσα στους αρκετούς, γνωστούς γιους τού Σεύθη Δ΄, μόνο ο Ρόιγος.

Δείτε επίσης
------------

* Κατάλογος Θρακικών φυλών

Βιβλιογραφικές αναφορές
-----------------------

1. ↑  Dana 2015: 251
2. ↑  Mladjov, Rulers of Thrace, University of Michigan
3. ↑  Kabakčiev 1998; Topalov 2001: 160-176, 306-312
4. ↑  Jurukova 1992: 133-134
5. ↑  P. Todorova, "Sin na Sevt III pogreban v Kazanlăškata grobnica," 5/16/2008  ; Dana 2015: 250

Βιβλιογραφία
------------

* D. Dana, Inscriptions, στο: J. Valeva et al. (επιμ.), *A Companion to Ancient Thrace*, Wiley, 2015: 243-264.
* J. Jurukova, *Monetite na trakijskite plemena i vladeteli*, τόμ. 1. Σόφια, 1992.
* J. Kabakčiev, «Who was Roigos?», *Bulgarian Historical Review* (1998) 3-6.
* S. Topalov, *Νέες συνεισφορές στη μελέτη της νομισματοκοπίας και της ιστορίας του πρώιμου βασιλείου των Οδρυσών στα εδάφη της αρχαίας Θράκης,* Σόφια, 2004.

|  |
| --- |
| Ραίζδος **Βασίλειο των Οδρυσών της Θράκης****Γέννηση:** άγνωστο **Θάνατος:** Unknown |
| ΠροκάτοχοςΚότυς Β΄ (Οδρυσών) | **Βασιλιάς της Θράκης** | ΔιάδοχοςΚότυς Γ΄ (Οδρυσών) |